Têlemaxos
Têlemaxos di mîtolojiya yewnanî de mîrzayê keyaniya Îtakêyê û lawê Odîseûs û yê Pênelopê ye. Ew karakterekî navendî ya Odîseya ya Homêr e. Dema Têlemaxos gihîşte dema berbextiyê, ew ji bo lêgerîna bavê xwe yê gerok çû serdana Pîlos û Sparta. Wexta ku ew vedigere Îtakêyê, dibîne ku Odîseûs beriya wî hatiye malê. Çar pirtûkên pêşîn ên Odîseyayê balê dikişînin ser rêwîtiyên Têlemaxos di lêgerîna nûçeyên li ser bavê xwe, yê ku hê ji Şerê Troyayê venegeriye malê û bi kevneşopî bi  sernavê Têlemaxia tê zanîn.

Bêjenasî
Navê Têlemaxos bi yewnanî tê wateya "dûr ji şer" an jî dibe ku "ji dûr ve şer bike" wekî ku tîrvanek dike.

Odîseya
Di Odîseya ya Homêr de, Têlemaxos, di bin şîretên Atênêyê de (ku di dema lêgerînê de ligel wî ye), çar pirtûkên pêşîn derbas dike ku hewl dide zanîna bavê xwe Odîseûs, ku dema Têlemaxos hê pitik bû, çû Troyayê.Di destpêka rêwîtiya Têlemaxos de, Odîseûs bîst sal ji ber şerê Troyayê û destwerdana Posîdon ji mala xwe ya li Îtakêyê dûr mabû.Di dema tunbûna wî de, mala Odîseûs ji hêla gelek daxwazkarên ku ji bo destê Pênelopêyê hevrikî dikirin, dagir bû. Têlemaxos cara ewil diçe serdana Nestor û ji aliyê kalê ve bi qencî tê pêşwazîkirin, yê ku wî bi çîrokên rûmeta bavê xwe kêfxweş dike.Piştre Têlemaxos bi kurê Nestor Peisistratus re, ku bi wî re diçe li  salonên Menelaos û jina wî Helenê.Li wir Têlemaxos dîsa wekî mêvanek birûmet tê pejirandin, dema ku Menelaos û Helenê çîrokên temamker lê nakok li ser egîtiya bavê wî yên li Troyayê vedibêjin.Têlemaxos jî ji Menelaos jê agahdar dibe ku bavê wî herî dawî li Ogygia derket reşahiyê.

Çavkanî 

Lehengên mîtolojiya yewnanî
Odîseûs